CELEX: 62014TN0694
Language: bg
Date: 2014-09-22 00:00:00
Title: Дело T-694/14: Жалба, подадена на 22 септември 2014 г.  — EREF/Комисия

17.11.2014   
            
            
               BG
            
            
               Официален вестник на Европейския съюз
            
            
               C 409/56
            
         Жалба, подадена на 22 септември 2014 г. — EREF/Комисия
   (Дело T-694/14)
   2014/C 409/77
   Език на производството: английски
   
      Страни
   
   
      Жалбоподател: European Renewable Energies Federation (EREF) (Брюксел, Белгия) (представител: U. Prall, адвокат)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени разпоредбите от Съобщение на Комисията — Насоки относно държавната помощ за опазване на околната среда и за енергетика за периода 2014-2020 г. от 28 юни 2014 г. (ОВ C 200, стр. 1) относно оценката на съвместимостта съгласно член 107, параграф 3, буква в) от Договора в глава 3.3.2., озаглавена „Оперативна помощ, предоставена за енергия от възобновяеми източници“, и отнасяща се до съставянето на схемите за подпомагане на енергията от възобновяеми източници,
            
         
               —
            
            
               да осъди Европейската комисия за заплати съдебните разноски, включително тези на жалбоподателя.
            
         
      Правни основания и основни доводи
   
   В подкрепа на жалбата, жалбоподателят излага четири правни основания.
   
               1.
            
            
               Първото правно основание е свързано с липса на компетентност.
               
                           —
                        
                        
                           Комисията не е била компетентна да приеме Насоките, тъй като европейският законодател има ограничени правомощия в областта на енергетиката. Съгласно член 194 ДФЕС технологично неутралните схеми за подпомагане на енергията от възобновяеми източници не могат да бъдат налагани на държавите членки, тъй като засягат техните суверенни права в сферата на енергетиката. Европейската Комисия не е законодателят на Съюза и не може да използва насоки, за да приема „квази законодателство“, противоречащо на разпоредбите на вторичното право на Съюза, тоест на Директива 2009/28/ЕО за енергията от възобновяеми източници.
                        
                     
         
               2.
            
            
               Второто правно основание е свързано с нарушение на задължението за мотивиране.
               
                           —
                        
                        
                           С приемането на Насоките Комисията е нарушила задължението за мотивиране и следователно съществено процесуално изискване. Нито в самите Насоки, нито в оценката на въздействието може да се намери достатъчна обосновка за избора на политиката да се изисква от всички държави членки по принцип да възприемат технологично неутрална система на конкурентни тръжни процедури в подкрепа на енергията от възобновяеми източници.
                        
                     
         
               3.
            
            
               Третото правно основание е свързано с нарушение на принципа на пропорционалност.
               
                           —
                        
                        
                           С Насоките Комисията освен това нарушава принципа на пропорционалност, тъй като Насоките предлагат инструменти, които не са подходящи за постигане на обявените цели за насърчаване на производството на енергия от възобновяеми източници в ЕС при същевременно намаляване на нарушаващите ефекти. Тези инструменти не са пропорционални и създават прекомерна тежест както за държавите членки, почти всички от които ще трябва да реформират своите схеми за подпомагане на енергията от възобновяеми източници, така и за лицата, които ще трябва да понесат допълнителна административна тежест, предизвикана от участието в конкурентни тръжни процедури.
                        
                     
         
               4.
            
            
               Четвъртото правно основание е свързано със злоупотреба с власт.
               
                           —
                        
                        
                           Приемането на Насоките представлява злоупотреба с власт от страна на Комисията. С тях Комисията, изглежда, се опитва да законодателства в области, където законодателят на Съюза не е компетентен, като внушава, че мерки, които поради естеството си целят хармонизиране в ЕС на подпомагането в областта на енергията от възобновяеми източници, служат за гарантиране на съвместимостта на някои мерки за държавна помощ с вътрешния пазар.